CELEX: C2006/108/47
Language: fi
Date: 2006-05-06 00:00:00
Title: Asia T-82/06: Kanne  14.3.2006  — Apple Computer International v. komissio

6.5.2006   
            
            
               FI
            
            
               Euroopan unionin virallinen lehti
            
            
               C 108/26
            
         Kanne 14.3.2006 — Apple Computer International v. komissio
   (Asia T-82/06)
   (2006/C 108/47)
   Oikeudenkäyntikieli: englanti
   Asianosaiset
   
      Kantaja: Apple Computer International (Cork, Irlanti) (edustajat: solicitor G. Breen, P. Sreenan, SC, B. Quigley, BL)
   
      Vastaaja: Euroopan yhteisöjen komissio
   Vaatimukset
   
               —
            
            
               on todettava, että komission asetuksen (EY) N:o 2171/2005 liitteessä olevassa 2 kohdassa oleva luokittelu muodostaa tosiasiassa päätöksen, joka koskee kantajaa suoraan ja erikseen, vaikka onkin asetuksen muodossa;
            
         
               —
            
            
               tiettyjen tavaroiden luokittelusta yhdistettyyn nimikkeistöön annettu komission asetus (EY) N:o 2171/2005 (EUVL L 346, s. 7) on kumottava siltä osin kuin siinä luokitellaan mainitun asetuksen liitteessä olevan taulukon 2 kohdassa olevaa tyyppiä oleva nestekidenäyttöinen värimonitori CN-koodiin 8528 21 90;
            
         
               —
            
            
               on todettava, että monitorit, jotka täyttävät riidanalaisen asetuksen liitteessä olevan 2 kohdan tekniset määrittelyt, kuuluvat asiallisesti yhdistetyn nimikkeistön nimikkeeseen 8471;
            
         
               —
            
            
               Euroopan yhteisöjen komissio on velvoitettava korvaamaan kaikki oikeudenkäyntikulut tässä oikeudenkäynnissä.
            
         Oikeudelliset perusteet ja pääasialliset perustelut
   Riidanalaisessa asetuksessa luokitellaan neljä nestekidenäyttöistä monitoria kahteen eri yhdistetyn nimikkeistön CN-koodiin. Kantaja huomauttaa, että vaikka laitetta, johon viitataan riidanalaisen asetuksen liitteessä olevassa 2 kohdassa, (laite) ei samasteta kantajan tuotteeksi, siinä olevilla teknisillä ominaisuuksilla ja kuvauksella samastetaan tuote ratkaisevalla tavalla Applen 20-tuumaiseksi nestekidenäyttöiseksi monitoriksi.
   Kantaja väittää, että luokittelemalla 20-tuumaisen nestekidenäyttöisen monitorin nimikkeeseen 8528 komissio on rikkonut tariffi- ja tilastonimikkeistöstä ja yhteisestä tullitariffista annettua neuvoston asetusta (ETY) N:o 2658/87 (1) ja tehnyt tariffiluokittelua koskevien yhteisön sääntöjen osalta ilmeisen tulkintavirheen.
   Kantaja väittää, että laite täyttää nimikkeen 8471, sellaisena kuin se on tulkittuna yhdistetyn nimikkeistön 84 ryhmän oikeudellisen huomautuksen 5 mukaisesti, perusteet luokittelulle automaattisen tietojenkäsittelykoneen ”yksiköksi”, on tyyppiä, jota käytetään yksinomaan tai pääasiassa automaattisessa tietojenkäsittelyjärjestelmässä, ja lisäksi sitä ei voida käyttää muuhun erityiseen tarkoitukseen kuin tietojenkäsittelyyn. Kantajan mukaan luokittelu nimikkeeseen 8528 muodostaa näin ollen tariffiluokittelua koskevien yhteisön sääntöjen ilmeisen tulkintavirheen.
   Lopuksi kantaja väittää, että riidanalainen luokittelu on suoraan ristiriidassa Euroopan yhteisöjen tuomioistuimen asiassa C-11/93, Siemens Nixdorf v. Hauptzollamt Augsburg, antaman tuomion kanssa (Kok. 1994, s. I-1945).
   
      (1)  EYVL L 256, s. 1.